Quia temporum instabilitate generatio vadit et generatio advenit, ad delendam mortis imitatricem oblivionem litterarum noticia veritatis firmanda est auctoritas. Id circo præsentibus futuris et notificamus, quod Hugo Boruns miles de Virgeio, pro onima matris suæ oblationem Ecclesiæ Aqueductus et minutam decimam ipsius villæ, Ecclesiæ Sancti Stephani Divionensis dedit. Aliarum vero decimarum partem sibi competentem ea conventione dedit, quod singularis annis ei reddentur septem sextaria emine, medium frumenti et medium avenæ talis annonæ qualem illa terra fert Vini autem decimam retinuit similiter, et hoc rectum Ecclesiæ ubicumque esset opus manutenere.... Fecit hoc in manu domini Herberti abbatis, coram Arveio Vergiacensi, Viudonecrasso, Valterio, Deniblens, Lebaldo de Eschire, Viudone Alenardo, Vittino præposito vice comitis Affuerant etiam Vuarnerius præpositus, Arnulfus Vergiacensis decanus et Robertus Divionensis, laudaverunt et concesserunt hoc uxor ipsius Hugonis Engeliudis et filius petrus clericus. Inde sunt testes Arnulfus decanus et Johannes canonicus vergacensis, Vido Crassus, Letaldus de Calsi, Milo canonicus Divionensis et Bonus amicus nepos Tebaldi de Marceniaco. Fecit hoc, Girardus filius annos natus VII et semis manu Herberti abbatis, coram Vualterio præposito, Odone de Eschire, Odone Malnuri, Vuamerio præposito vice comitis, Galterio Ventario, Odone Grosso.